tartuNLP/wikipedia-smugri-20251201 huggingface dataset:
George Lascelles, seitsmes Harewoodi krahv

George Lascelles, 7. Harewoodi krahv (George Henry Hubert Lascelles; 7. veebruar 1923 London – 11. juuli 2011) oli seitsmes Harewoodi krahv.
Sünni ajal oli ta Briti troonipärimisjärjekorras 6. kohal, surma ajal 46. kohal.
Aastatel 1929–1947 kandis ta tiitlit "vikont Lascelles". Harewoodi krahviks sai ta 23. mail 1947, kui suri tema isa.
Perekond.
Ta oli Henry Lascellesi ja printsess Mary vanem poeg. Ta oli ka kuningas George V vanim lapselaps ning kuninganna Elizabeth II tädipoeg. Tema vanavanemad, kuningas ja kuninganna olid ristimise ajal tunnistajateks. 
Haridus ja sõjaväeteenistus.
Ta õppis Etoni Kolledžis, Cambridge'i ülikoolis ja teenis seejärel Briti armees. Ta edutati kapteniks ning ta võitles teise maailmasõja ajal Itaalias. 1944–1945 oli ta sakslaste käes sõjavangis Golditzi lossis. 
Ooper.
Muusikaarmastajana pühendas Harewoodi krahv oma elu ooperile. Ta oli aastatel 1950–1953 ajakirja Opera toimetaja ning Royal Opera House'i direktor aastatel 1951–1953 ja 1969–1972. 
Ta on kirjutanud kolm muusikateemalist raamatut: "Kobbé's Complete Opera Book" (1953), "The Tongs and the Bones" (autobiograafia, 1981) ja "Kobbé's Illustrated Opera Book" (1989). 
Abielu ja lapsed.
29. septembril 1949 abiellus Harewoodi krahv Marion Steiniga, kuulsa pianisti ja ooperilauljaga. Neil oli kolm poega:
Abielu lõppes 1967. aastal lahutusega , mis oli tollal suur skandaal. Marion abiellus pärast seda poliitik Jeremy Thorpe'iga. George abiellus 31. juulil 1967 Patricia Tuckwelliga, kes oli austraallasest viiuldaja. Neil oli üks poeg:
Kuna Mark Lascelles sündis väljaspool abielu, ei kuulu tema ega tema järglased Briti troonipärimisjärjekorda ega pretendeeri Harewoodi krahvi tiitlile.
Marion Stein

Marion Donata Stein (sünninimi Theresa Pamplamousse Stein; 18. oktoober 1926 Viin – 6. märts 2014) oli Austria ooperilaulja, kontsertpianist ja endine Harewoodi krahvinna. 
Marion Stein oli muusik Edward Steini tütar. 
Marion Steinil oli pikk ja tunnustatud muusikukarjäär.
Isiklikku.
29. septembril 1949 abiellus ta George Lascellesiga ning neil sündis kolm poega: David, vikont Lascelles, James Lascelles ja Jeremy Lascelles.
Abielu lahutati 1967. aastal ja samal aastal abiellus George uuesti. Marioni teiseks abikaasaks sai 1973. aastal poliitik Jeremy Thorpe.
Tolar (täpsustus)

Tolar on: 
Tolar on asula USA-s Texases. 
Tolar on mitme tuntud isiku perekonnanimi:
David Lascelles, kaheksas Harewoodi krahv

David Henry George Lascelles, Harewoodi krahv (sündinud 21. oktoobril 1950 Paddingtonis Londonis) on 8. Harewoodi krahv ning filmi- ja televisiooniprodutsent.
Ta on Briti troonipärimisjärjekorras 2019. aasta seisuga 60. kohal.
Kuni oma isa surmani 11. juulil 2011 kandis ta tiitlit "vikont Lascelles".
Perekond ja noorus.
Ta on George Lascellesi ja tema esimese abikaasa Marion Steini vanim poeg ning kuningas George V tütrepojapoeg.
David Lascelles ristiti All Saintsi kirikus Harewoodis. Tema ristivanemad olid Elizabeth II (sel ajal Edinburghi hertsoginna), kuninganna Mary, Margaret Hamilton-Russell (Boyne'i vikontess), Benjamin Britten ja Gerald Lascelles. 
Abielu ja lapsed.
12. veebruaril 1979 abiellus Lascelles Margaret Rosalind Messengeriga (s. 1948). Neil oli neli last:
Kuna Emily ja Benjamin Lascelles on sündinud enne oma vanemate abiellumist, ei kuulu nad troonipärimisjärjekorda ega oma õigusi Harewoodi krahvkonnale. Paar lahutas abielu 1989. aastal. 
1990. aastal abiellus David Diana Jane Howse'iga. Neil pole lapsi.
James Lascelles

James Lascelles (s. 5. oktoobril 1953) on Suurbritannia muusik ning George Lascellesi ja tema esimese abikaasa Marion Steini teine poeg. 
2011. aastal oli ta Briti troonipärilusjärjestuses 50. kohal.
1973 abiellus ta Fredericka Ann Durrhseniga ning neil sündis kaks last:
Teisest abielust Lori Leega on tal samuti kaks last:
Tema kolmas abikaasa on Joy Elias-Rilwan Nigeeriast.
Jeremy Lascelles

Jeremy Lascelles (sündinud 14. veebruaril 1955) on George Lascellesi ja tema esimese abikaasa Marion Steini kolmas poeg. 
2011. aastal oli ta Briti troonipärimisjärjekorras 54. kohal ning Harewoodi krahvkonna järjekorras 7. kohal.
1981. aastal abiellus ta Julie Baylisega ning neil on kolm last:
Patricia Tuckwell

Patricia Lascelles, Harewoodi krahvinna (Patricia Tuckwell) (24. november 1926 – 4. mai 2018 Leedsi lähistel) oli Austraalia viiuldaja ja endine modell.
Ta sündis Melbourne'is Charles Tuckwelli ja tema naise Elizabethi esimese lapsena. Tal on ka noorem vend, tuntud muusik Barry Tuckwell. Ta oli Sydney sümfooniaorkestri viiuldaja ning räägitakse, inimesed olevat kontserti kuulama tulnud selleks, et teda saaks vaadata; ta oli väga ilus. 
Patricia oli ka modell ning fotograaf Athol Smithi muusa. 7. juulil 1948 abiellus ta Atholiga ning neil on poeg Michael (sündinud 1949). Abielu ajal töötas Patricia nime "Bambi Shmith" all. Paar lahutas 1957. 
31. juulil 1967 abiellus ta George Lascelles'iga ning temast sai Harewoodi krahvinna. Paaril on poeg Mark Lascelles.
Mark Lascelles

Mark Lascelles (sündinud 4. juulil 1965 Londonis) on George Lascellesi ja tema teise abikaasa Patricia Tuckwelli ainus laps. 
Kuna Mark on sündinud väljaspool abielu (tema vanemad abiellusid 1967), ei kuulu tema ega ta järglased Briti troonipärimisjärjekorda ega Harewoodi krahvkonna pärijate hulka.
Ta abiellus 8. augustil 1992 Andrea Kershaw'ga, neil on kolm last:
16. juulil 2011 abiellus ta Judith Anne Kilburniga.
Vittorio Emanuele

Vittorio Emmanuele on mitme valitseja ning valitsejasoo liikme nimi:
Gerald Lascelles

Gerald David Lascelles (21. august 1924 – 27. veebruar 1998) oli Henry Lascellesi ja printsess Mary noorem poeg. 
Gerald Lascelles sündis Goldsborough Hallis Yorkshire'is ning tema ristivanemad olid Walesi prints ja Yorki hertsoginna. 
15. juulil 1952 abiellus ta Angela Dowdinguga (s. 20. aprillil 1919) St Margaretis. Neil oli üks poeg, Henry Ulick Lascelles. Paar lahutas 1978. 
17. novembril 1978 abiellus Gerald Lascelles Elizabeth Evelyn Collingwoodiga (23. aprill 1924 – 14. jaanuar 2006) Viinis Austrias. Nende ainus laps, poeg Martin David Lascelles sündis väljaspool abielu 1962.
Henry Ulick Lascelles

Henry Ulick Lascelles (s. 19. mail 1953) on Gerald Lascellesi ja tema esimese abikaasa, Angela Dowdingu ainus laps ning George V lapse-lapselaps. Ta on 2011. aasta seisuga Briti troonipärilusjärjestuses 59. kohal.
25. augustil 1979 abiellus ta Alexandra Claire Ruth Mortoniga (s. 15. aprillil 1953). Neil on üks poeg, Maximilian Lascelles (s. 29. detsembril 1991).
Briti troonipärimisjärjekord

Briti troonipärimisjärjekord on nimekiri inimestest, kellel on õigus Suurbritannia ja Põhja-Iiri Ühendkuningriigi troonile juhul, kui eelnev inimene peaks surema. 
Esimesel kohal on praeguse monarhi vanim poeg, st kui kuningas sureb, pärib trooni tema. Kui aga troonipärija peaks surema enne valitsevat kuningat, liigub troonipärimisjärjekord ühe koha võrra edasi.
Üldised põhimõtted.
Briti troonipärimisjärjekorras kehtiva süsteemi – absoluutse primogenituuri – kohaselt on esikohal valitseva monarhi alanevad sugulased, seejärel tema vennad ja õed ning nende alanevad sugulased, seejärel tema vanemate vennad-õed ning nende järeltulijad. Põhimõtteliselt võib nii "tagasi minnes" välja jõuda väga pika troonipärimisjärjekorrani – ainuüksi viis põlve tagasi, kuninganna Victoriani jõudes on järjekorras üle 500 inimese, sealt veel tagasi tema vanavanaema Hannoveri troonipärija Sophiani ja tema järeltulijateni minnes on järjekord juba tuhatkond nime. 
Kuni 2011. aastani kehtinud üldise põhimõtte järgi oli Briti troonipärimisjärjekorras esikohal esimeseks printsiibiks meesliini printsiip – pärilus läheb edasi meesliinipidi nii kaugele kui võimalik. Siis hakatakse sealt sammhaaval "tagasi tulema", lisades sünnijärjekorras naised.
See tähendab, et kui valitsejal, kellel on õde (X) ja vend (Y), sünnivad tütar (A) ja poeg (B), ning kõigil neil on kaks tütart (XA, AA ja BA) ja poega (YB, AB ja BB), on pärimisjärjekord järgmine:
Poeg (B)
Poja vanem poeg (BB)
Poja noorem poeg
Poja vanem tütar (BA)
Poja noorem tütar
Tütar (A)
Tütre vanem poeg (AB)
Tütre noorem poeg
Tütre vanem tütar (AA)
Tütre noorem tütar
Vend (Y)
Vennapoeg (YB)
Vennatütar (YA)
Õde (X)
Õepoeg (XB)
Õetütar (XA)
Järjekorrast jäid välja katoliiklased ja need, kes on abielus katoliiklastega. Katoliiklasega abiellunute järeltulijad püsivad järjekorras.
2011. aastal muudeti põhimõtet nii, et pärast seda aastat sündivate järeltulijate hulgas ei ole meessoost isikud eelistatud, vaid õdede-vendade puhul lähtutakse ainult sündimise järjekorrast. Lisaks kaotati piirang, et katoliiklasega abielus olijad ei saa kuuluda troonipärimisjärjekorda, kuid valitsev monarh peab siiski kuuluma anglikaani kirikusse.
Kui mõni lüli peaks vahelt surema, nihkuvad ülejäänud ühe koha võrra edasi, kaotamata oma järjekorda.
Troonipärimisjärjekord seisuga 1. august 2023.
Loendis on kirjas Edward VII järeltulijad ja erandina veel mõned tähelepanuväärsemad isikud.
Kuningas Charles III (Edward VII teise poja George V teise poja George VI vanema tütre Elizabeth II poja) järeltulijad
Printsess Margareti (George VI noorema tütre) järeltulijad
Prints Henry, Gloucesteri hertsogi (George V kolmanda poja) järeltulijad
George'i, Kenti hertsogi (George V neljanda poja) järeltulijad
Kuningliku printsessi Mary (George V tütre) järeltulijad
Kaugemal järjekorras on ka järgmised silmapaistvad isikud:
Frankfurt Oderi ääres

Frankfurt Oderi ääres on linn Saksamaal Brandenburgis. Linn asub Oderi (Odra) jõe vasakkaldal.
Teisel pool jõge asub Poola linn Słubice, mille sõjaeelne saksa nimi oli Dammvorstadt.
Traditsionalism

Traditsionalism tähendab mõttevoolu, maailmavaadet või poliitilist suundumust, mille eesmärk on pärimuse ja tavandi järgimine.
Traditsionalism kirikus.
Kitsamas tähenduses mõistetakse traditsionalismi all ka suundumust katoliku kiriku sees, mis paneb väga suurt rõhku dogmade ja liturgilise traditsiooni järgimisele, rõhutades nende suurt või suuremat tähtsust Piibli kõrval, teisalt aga ka vastandades dogmaatilist ja liturgilist traditsiooni ilmalikele normidele.
Kõige radikaalsemal kujul esindab katoliiklikku traditsionalismi Prantsuse peapiiskop Marcel Lefebvre'i loodud paavst Pius X vennaskond, millel üle maailma on ligi 300 000 pooldajat ja 450 preestrit ning mis ei tunnusta Vatikani II kirikukogu otsuseid.
Reeglina ei käsitleta protestantlikku fundamentalismi traditsionalismina. Samas on viimasel tihtipeale seos poliitilise konservatismiga, millega on seostatav ka eelpool nimetatud katoliiklik traditsionalism.
Poliitiline traditsionalism.
Poliitiline traditsionalism kujunes õpetusena välja 18. sajandil Prantsusmaal vastukaaluks Prantsuse revolutsioonile. Poliitilise traditsionalismi loojateks on krahv Joseph de Maistre ning vikont Louis de Bonald.
Filosoofiline traditsionalism.
Filosoofiline traditsionalism tekkis moodsal kujul aga alles 20. sajandi alguses ning sellega tuleb seostada eelkõige prantsuse mõtleja René Guénoni nimega.
Radikaalne traditsionalism.
Tänapäeval räägitakse ka radikaalsest traditsionalismist, mille tuntumaid kaasaegseid esindajaid Alain de Benoist – keda seostatakse ka tänapäevase konservatiivse revolutsiooniga – on tugevasti mõjustatud Friedrich Nietzsche, Georges Dumézili ja Julius Evola mõtetest.
Radikaalset traditsionalismi iseloomustab tugev, kompromissitu põlgus tänapäeva kultuuri ja ühiskonnakorralduse vastu ning selle pooldajad taotlevad vähemasti mõtlemise tasandil tagasipöördumist vanaaegsete normide juurde. Selline mõtteviis tuleneb arusaamast, et tsivilisatsioonide areng toimub kõrgemalt madalamale, tervikliku traditsiooni suunast üha killustatuma poole. Eestis on neid seisukohti tutvustanud Haljand Udam. Oma poolehoidu radikaalsele traditsionalismile on üles näidanud Raivo J. Raave, samuti Einar Laigna.
Rahvusromantism

Rahvusromantismiks (ka "rahvusromantikaks") on nimetatud rahva ajaloost ja mütoloogiast eeskuju ja ainest ammutavat kirjandus-, kunsti- ja arhitektuurisuunda.
Rahvusromantism kitsamas tähenduses on 19. sajandi teisel poolel ja 20. sajandi alguses eriti Põhja- ja Ida-Euroopas levinud kunstistiil. Stiili esiletõus oli seotud rahvusliku eneseteadvuse tärkamisega. Rahvusromantism üritas vastanduda nii-öelda vanadele Euroopa rahvustele, otsides rahvaluulest, -kunstist ja -pärimustest ainest päris "oma" rahvusliku kunstistiili väljatöötamiseks. 
Rahvusromantism eesti ja soome kunstis on tihedalt seotud tollal populaarse ekspressionistliku stiiliga, eriti Soomes ka juugendstiiliga.
Sotsialistlik Internatsionaal

Sotsialistlik Internatsionaal (SI) on rahvusvaheline organisatsioon, mis ühendab sotsiaaldemokraatlikke ja sotsialistlikke parteisid ja organisatsioone.
Alates novembrist 2022 on SI president Pedro Sánchez Hispaaniast. Enne teda oli 2006. aastast president Geórgios Papandréou Kreekast. Talle eelnes António Guterres Portugalist, kes oli SI president alates 1999. aastast.
Lomé

Lomé on Togo pealinn ja Rannikupiirkonna keskus.
Linnas asub riigi peamine sadam, mille kaudu eksporditakse näiteks kohvi, kakaoube, koprat ja õlipalmi seemneid.
Aastane keskmine temperatuur linnas on 26,9°C.
Linn on jagatud viieks linnaringkonnaks, mille alla kuulub 69 administratiivpiirkonda.
Esmeraldas

Esmeraldas on sadamalinn Ecuadori põhjaosas, Esmeraldase provintsi keskus.
Brikama

Brikama on linn Gambias, Läänepiirkonna keskus ja riigi suuruselt teine linn. Asub 36 km Banjulist lõunas.
Brikama on tuntud kõrgetasemeliste puunikerduste ja muusika poolest.
U7 (Berliin)

Berliini metrooliin U7 on laiade vagunitega ja samas pikim (31,4 km) metrooliin linnas. See ühendab Rudowit Rathaus Spandauga.
Peatused:
Sanaa

Sanaa on Jeemeni pealinn.
Sanaa asub 2200 meetri kõrgusel merepinnast.
Sanaa vanalinn on kantud UNESCO maailmapärandi nimistusse.
Linn on asustatud üle 2500 aasta. Seal paikneb üle 100 mošee, mis on ehitatud enne 11. sajandit. Vanalinn on tihedasti täis tambitud savisegust ja põletatud tellistest torne kivist ehitatud madalamate korruste kohal.
Ühe legendi järgi asutas linna Noa poeg Seem.
Linnas asub Sanaa Ülikool.
U8 (Berliin)

U8 (U-Bahn-Linie 8) on Berliini metrooliin. 
U8 on laiade vagunitega ja ühendab Wittenaud Hermannstraßega.
U9 (Berliin)

U9 on Berliini metrooliin. Sellel sõudavad laiade vagunitega rongid ja see ühendab Osloer Straßet Rathaus Steglitziga.
Peatused:
Pacífica Fernández Oreamuno

Pacífica Fernández Oreamuno [pass'iifika fern'andes oream'uuno] (23. august 1828 San José – 31. märts 1885 San José) oli Costa Rica presidendi José María Castro Madrizi abikaasa. 
Tema vanemad olid Costa Rica riigipea Manuel Fernández Chacón ja Dolores Oreamuno Muñoz de la Trinidad. Tema vend oli Costa Rica president Próspero Fernández Oreamuno.
Ta abiellus 29. juunil 1843 San Josés José María Castro Madriziga. Ta on olnud noorim Costa Rica presidendi abikaasa – kui tema mees sai esimest korda riigipeaks, oli ta ise 18-aastane. 
Ajalukku on ta jätnud jälje Costa Rica lipu kavandajana. Ta võttis eeskujuks Prantsusmaa lipu. "Prantsusmaa sai tsivilisatsiooni lõuna poolt, kiired olid täiesti vertikaalsed, sellepärast kulgevad tema lipu värvid samas suunas. Costa Rica ei saa päranduseks sama; peame panema horisontaalsed triibud, nii nagu meile kiired tulevad."
Pacífica Fernández Oreamuno kavandatud lipp heisati esmakordselt 12. novembril 1848.
Austraalia jalgpallikoondis

Austraalia jalgpallikoondis on Austraalia rahvuskoondis jalgpallis. 
Mängijad.
"Seisuga 18. juuni 2014"
Eintracht Frankfurt

Eintracht Frankfurt (eesti keeles ka Frankfurdi Eintracht) on Saksamaa linna Maini-äärse Frankfurdi 1899. aastal asutatud spordiühing, mis on tuntud oma jalgpallimeeskonna poolest.
Frankfurdi Eintrachti jalgpallimeeskond mängib Saksamaa kõrgliigas Bundesliga. 1959. aastast pärineb Frankfurdi Eintrachti ainus Saksamaa meistritiitel. Hooajal 1963/64 mängis Frankfurdi Eintracht Bundesliga avahooajal. Saksamaa karikavõistlused on võidetud viis korda, viimati hooajal 2017/18. 1980. aastal võitis Eintracht UEFA karika, kui finaalis alistati Mönchengladbachi Borussia. 2022. aastal võideti UEFA Euroopa Liiga, kui finaalis alistati penaltiseeria järel Šotimaa klubi Rangers.
Frankfurdi Eintrachti naiskond mängib Saksamaa naiste kõrgliigas Frauen-Bundesliga ning on tulnud Saksamaa meistriks seitsmel korral.
Praegune koosseis.
"Seisuga 31. august 2025"
Mängijad.
Uue staadioni avamise puhul valisid fännid oma klubi kõigi aegade parimad mängijad ühte koosseisu.
Rónald Gómez

Rónald Gómez (sündinud 24. jaanuaril 1975 Guanacastes) on Costa Rica jalgpallikoondise endine ründaja.
Gómez debüteeris Costa Rica rahvuskoondises 16. veebruaril 1993, kui mängiti Nicaragua meeskonnaga. Ta kuulus koondisse 2008. aastani. Ta mängis koondises 93 korda ja lõi 26 väravat. Oma koondisekarjääri viimase värava lõi ta 2006. aasta maailmameistrivõistluste alagrupi viimases mängus Poola meeskonnaga lõi Gómez avavärava, kuid mäng lõppes Poola võiduga 2:1.
Toyota (Aichi)

Toyota (jaapani keeles 豊田市 ("Toyota-shi")) on linnaks nimetatav haldusüksus Jaapanis Aichi prefektuuris.
Seal asub autotootja "Toyota Motor Corporation"i peakorter.
CONMEBOL

CONMEBOL või CSF (CONfederación sudaMEricana de FútBOL) on Lõuna-Ameerika jalgpalliliit. 
See on loodud 1916. aastal ja selle asutajaliikmed olid Argentina, Brasiilia, Tšiili ja Uruguay. Hiljem liitusid Paraguay (1921), Peruu (1925), Boliivia (1926), Ecuador (1927), Colombia (1936) ja Venezuela (1952), seega kuulub liitu 10 maad. 
Lõuna-Ameerikasse kuuluvad Guyana, Suriname ja Prantsuse Guajaana ei ole CONMEBOL-i liikmed. 
Liidu peakorter asub Paraguay pealinnas Asunciónis.
Tähtsamad CONMEBOL-i korraldatavad võistlused on rahvuskoondiste Copa América ning klubide Copa Libertadores (võrreldav Euroopa Meistrite Liigaga) ja Copa Sudamericana (võrreldav UEFA Cupiga).
Sunnitöö

Sunnitöö on töö, mida teeb vangistatud isik sunnitult ja karistuse ähvardusel.
Rahvuskogu (täpsustus)

Rahvuskogu on mitme riigi seadusandliku kogu või muu esinduskogu nimetus:
Eesti valdade loend (1939)

Siin on loetletud 1938. aastal valdade reformi käigus Vabariigi Presidendi otsusega nr 88 – 7. oktoobrist 1938 (RT 1938, 87, 776), mis astus jõusse 1. aprillil 1939, moodustatud Eestis varem eksisteerinud 365 valla asemele moodustatud 248 valla loetelu.
S1

S1 on mitmetähenduslik lühend. 
Tähist S1 kannavad Saksamaal mitmed S-Bahni liinid:
Tootsi Teataja

Tootsi Teataja on Tootsi alevi ajaleht. Leht ilmus aastatel 1999–2000 ja ilmub uuesti 2009. aasta detsembrist. Ajalehe toimetaja on Lev Suni. Ajaleht ilmub sagedusega kord kuus, keskmine tiraaž on umbes 150 eksemplari. 
Lehe esimene ilmumisperiood.
Tootsi Teataja hakkas ilmuma 1999. aasta suvel. Kokku ilmus 12 numbrit. Vallavalitsus eesotsas Kaljo Ahmaniga peatas lehe ilmumise 2000. aasta juunis, kuna lehes ilmuma hakanud arvamussari "Ega mitte ääremaaks...?" ei sobinud kokku vallavalitsuse vaadetega. Samuti oli Tootsi vallavalitsusele vastumeelt asjaolu, et 2000. aasta suvel hakkas sõltumatuna ilmuma Tootsi Teataja veebiväljaanne, mis oli üks esimesi elektroonilisi vallalehti Eestis. Tootsi Teataja veebiväljaannet toimetas Raivo Suni. Tootsi Teataja elektroonilist versiooni uuendati 2000. aasta oktoobrini.
Suletud paberväljaande asemel avaldasid Lev Suni ja Raivo Suni eraalgatuslikult 40 numbrit Tootsi ajalugu käsitlenud kuukirja Kodukant, millest kasvas hiljem välja kodulooline dokumentaaluurimus "Ameerika Tootsi rabas".
Lehe teine ilmumisperiood.
Tootsi Teataja hakkas uuesti ilmuma 2009. aasta detsembris pärast kohalike omavalitsuste valimisi, kui Tootsi vallas tuli võimule valimisliit Kodukant Tootsi. Lehe taaskäivitamine oli valimisliidu üks lubadusi.
Madridi Atlético

Madridi Atlético (ametliku nimega Club Atlético de Madrid, S.A.D.) on Hispaania jalgpalliklubi, mis asutati 26. aprillil 1903 riigi pealinnas Madridis kolme baski rahvusest üliõpilase poolt.
Atlético on tulnud Hispaania meistriks 11 korral. Liiga võitute arvult on Atlético Hispaanias Madridi Reali ja FC Barcelona järel kolmandal kohal. 
Madridi Atlético võitis 2010. ja 2012. aastal Euroopa liiga. 2014. ja 2016. aastal jõudis meeskond UEFA Meistrite Liiga finaali, kuid kaotas mõlemal korral Madridi Realile.
Aastail 1966–2017 mängis meeskond 54 960 pealtvaatajakohaga Vicente Calderóni staadionil. Alates 2017. aastast on klubi kodustaadion olnud Wanda Metropolitano (ametliku nimega Estadio de la Comunidad de Madrid). Staadion on nime saanud Hiina investorite ja Atlético üle-eelmise staadioni järgi. Hiina investorigrupile viidates pandi staadioni üheks nimeks Wanda, Metropolitano oli osaks Atlético legendaarse staadioni (Estadio Metropolitano de Madrid, millel mängiti aastail 1923–1966) nimest.
Madridi Atlético kodustaadionid läbi aegade:
Praegune meeskond.
"Seisuga 1. veebruar 2022"
CONCACAF

CONCACAF ("the Confederation of North, Central American and Caribbean Association Football") on 1961. aastal loodud Põhja-Ameerika, Kesk-Ameerika ja Kariibi piirkonna jalgpalliliit. Lisaks kuuluvad sinna ka Lõuna-Ameerikast Guyana, Suriname ja Prantsuse Guajaana
Tähtsam CONCACAF-i korraldatav võistlus on CONCACAF Gold Cup. 
CONCACAF on jagatud kolmeks regionaalseks föderatsiooniks, mis esindavad enda geograafilist piirkonda:
Liikmed.
&lt;br&gt;
&lt;br&gt;
&lt;br&gt;
Sacramento

Sacramento on Ameerika Ühendriikide California osariigi pealinn ja Sacramento maakonna halduskeskus. See asub Sacramento jõe ja American Riveri liitumiskohas Central Valley põhjaosas, mis on tuntud Sacramento Valleyna.
Elanike arv on 2020. aasta rahvaloenduse järgi 524 943. Aastal 2010 oli elanikke 466 488. See on elanike arvult osariigi kuues linn ja osariikide pealinnadest üheksandal kohal.
Linna peetakse üleujutustest eriti ohustatuks. USA suurlinnadest on veelgi ohtlikumas seisus üksnes New Orleans.
Sacramento kohale jõudis esimese eurooplasena Hispaania maadeuurija Gabriel Moraga kas 1799 või 1808. Ta oli vaimustuses selle koha ilust ja andis talle nimeks Sacramento sakramendi järgi. Praeguse linna kohale rajas asunduse 1839. aastal Šveitsi immigrant John Sutter. Asula tekkis tema rajatud Sutter's Forti ümber.
California kullapalaviku ajal oli linn tähtis kaubanduslik ja põllumajanduslik keskus ning koormavankrite, postitõldade, jõelaevade, telegraafiliini, Poniekspressi ja esimese mandrivahelise raudtee lõppjaam.
Sacramento sai linnaõigused 27. veebruaril 1850. Aastal 1854 sai Sacramento California osariigi pealinnaks.
Lisaks valitsusteenustele on teised tähtsamad majandusallikad toiduainetööstus ja tervishoiutööstus.
Sacramentos või selle eeslinnades tegutsevad 1947. aastal asutatud California Osariigi Ülikool Sacramentos ja 1908. aastal asutatud California Ülikool Davises.
Sacramento korvpallimeeskond Sacramento Kings mängib liigas NBA.
Kliima.
Sacramentos on vahemereline kliima. Aasta keskmine õhutemperatuur on +16,2 °C. Kõige palavama kuu, juuli keskmine temperatuur on +24,1 °C, kõige külmema kuu, detsembri keskmine temperatuur on +7,7 °C.
Aastas sajab keskmiselt 470 mm sademeid. Need jaotuvad väga ebaühtlaselt. Kõige sajusemad kuud on jaanuar (93 mm) ja veebruar (88 mm), kõige kuivemad juuli (0 mm) ja august (1 mm). Kõige rohkem sajupäevi on jaanuaris (10,3) ja detsembris (9,9), kõige vähem juulis (0) ja augustis (0,3).
Lund sajab linnas harva. Seda juhtus näiteks 7. detsembril 2009 ja enne seda viimati 28. jaanuaril 2002.
1992. aasta veebruaris sadas Sacramentos 16 päeval järjest. Nende päevade jooksul langes 163 mm sademeid. Kuid 20. aprillil 1880 sadas linnas üheainsa päeva jooksul 184 mm vihma.
Aastas paistab päike keskmiselt 3614 tundi. Kõige päikesepaistelisemad kuud on juuli (440 tundi) ja juuni (420 tundi), kõige pimedamad detsember (143 tundi) ja jaanuar (146 tundi). Sacramento on juulis maailma kõige päikesepaistelisem koht: päike särab seal 98% võimalikust ajast.
Sõpruslinnad.
Sacramentol on kaksteist sõpruslinna:
Sacramento (täpsustus)

Sacramento on sõna hispaania ja portugali keeles, mis tähendab 'sakrament'. See on laialt levinud kohanimi piirkondades, kus neid keeli räägitakse või on ajalooliselt räägitud.
Tõenäoliselt tuntuim neist kohtadest on Sacramento linn Ameerika Ühendriikide California osariigis. Muud linnad ja geograafilised objektid, mis kannavad sama nime, on loetletud allpool.
Itškeeria Tšetšeeni Vabariigi presidentide loend

Itškeeria Tšetšeeni Vabariigi presidendid valitsesid "de facto" perioodil 1991–1999 suurt osa Tšetšeenia territooriumist. Viimased presidendivalimised toimusid 27. jaanuaril 1997, hilisemad presidendid on ametisse nimetatud tšetšeenide relvarühmituste nõukogu poolt.
Stymphalose linnud

Stymphalose linnud olid vanakreeka mütoloogias Arkaadias Stymphalose järvel elavad linnud, kelle tapmine oli Heraklese kuues vägitöö (antiigileksikoni järgi neljas).
Stymphalose linnud surmasid oma sulgede nagu nooltega inimesi ja loomi, kes järvele liginesid. Nad olid Arese lemmikloomad. Nad toitusid tera- ja puuviljast, peamiselt inimeste põldudel ja aedades, paljunesid kiiresti ning viisid sellega kogu ümbruskonna meeleheitele. Nende sõnnik oli samuti mürgine.
Herakles ehmatas linnud lendu. Ehmatamiseks andis Athena talle vasksed löökpillid, mille oli valmistanud Hephaistos. Seejärel lasi Herakles linnud maha.
Mõned neist jäid ellu, ent rändasid Musta mere rannikule ega tulnud enam iial Kreekasse tagasi. Seevastu olevat linnud nad argonaute, kes nende kodusaare lähedalt möödusid. Tollal olid laevade sõudjad ülaltpoolt kaitseta. Phineuse soovitusel varjasid ülejäänud laevamehed sõudjaid kilpidega, lasid linde nooltega ja tekitasid valju müra, et linde peletada. Kokkuvõttes ei suutnud linnud argonautidele suurt kahju tekitada.
Tähtkujud.
Selle loo mälestamiseks lõi Zeus Amburi ja Noole tähtkuju. Nool on sihitud amburi poolt vaadates Kotka tähtkuju poole.
Kui Päike on Amburi tähtkujus, siis tõusevad Lüüra, Kotka ja Luige tähtkuju. Sel ajal algab Kreekas vihmaperiood ning paljud varem kuivad kohad soostuvad. See andis linnunimelistele tähtkujudele halva maine (Lüürat kutsusid vanad kreeklased Raisakulliks), mis võis mõjutada Stymphalose lindude legendi teket.
Antiigileksikon

"Antiigileksikon" on 1983. aastal kirjastuses Valgus ilmunud entsüklopeediline teatmeteos, mis käsitleb antiikaega. Eesti keeles on see ilmunud nii kahe- kui ka üheköitelisena (vastavalt 1983 ja 1985).
"Antiigileksikon" on tõlgitud saksa keelest. Originaal ilmus 1979. aastal Leipzigis ("Lexikon der Antike", VEB Bibliographisches Institut). Saksakeelne esmatrükk anti välja 1971, 10. trükk 1990. Venekeelne tõlge 9. trüki alusel (1987) ilmus 1989, 2. trükk 1992, 3. trükk 1993 (kõik Moskva kirjastuses Progress).
Eesti keelde tõlkisid "Antiigileksikoni"u Lalla Gross, Marje Jõeste, Astrid Kurismaa, Anne Lill, Jüri Maadla, Tiiu Mikenberg, Maila Nemsitsveridze, Kaja Noodla, Mari-Ann Palm, Lembit Roots, Epp Tamm, Enn Tarvel, Helme Tõevere, Koidu Uustalu ja Rutt Veskimeister. Ladinakeelsed tekstinäited on tõlkinud Jaan Unt. Tõlke eritoimetaja oli Richard Kleis.
"Antiigileksikon" annab antiikajast objektiivse ülevaate, pöörates siiski rohkem tähelepanu Saksamaa tähtsusele antiikkultuuri uurimisel ja säilitamisel. Mainitud on saksa kunstnikke, keda on antiikkultuur inspireerinud, ja saksa muuseume, kus asuvad muistised, ent vähemalt sama olulised mittesaksa kunstnikud ja muuseumid on sageli mainimata jäetud.
Tõlget on täiendatud artiklite lõpus eestikeelse kirjanduse loeteluga ja viidetega antiikautorite tõlkeile eesti keelde; kohati on mainitud ka eesti kunstnikke, kes on mingit teemat käsitlenud.
Eesti tõlke kaheköitelise väljaande kujundas Ants Säde, üheköitelise Heiki Puzanov.
Maik Rõngelep

Maik Rõngelep (sündinud 1974) on eesti rokkmuusik ja lumelaudur. Mängib trumme ansamblis East Trading Wang, on mänginud ka Toe Tagis, Rawonesis, pedigrees ja Switchis.
East Trading Wang

East Trading Wang on Eesti "punk-metal"-ansambel, mis tegutseb vaheaegadega alates aastast 1997.
Ajalugu.
East Trading Wang sündis 1997. aastal ansambli Switch baasil. Esialgne tuntus pälviti põhiliselt bändiliikmete lähiringkonnas. 
Aastal 2002 salvestati Taavi Aaviku käe all materjal, mis kaks aastat kestnud tegevuspausi järel albumina "Employees Of The Year" välja anti. Selle albumi tegemise perioodiaega mahub ka Rootsi "rap-metal"-grupeeringu Clawfinger soojendamine klubis Hollywood. 
Bändi teine album "Favela, Yayo, Caipirinha" ilmus aastal 2005.
Bartosz Bosacki

Bartosz Bosacki (sündinud 20. detsembril 1975 Poznańis) on Poola endine jalgpallur. Ta mängis Poola jalgpallikoondises poolkaitsjana. 
Klubikarjäär.
Bosacki debüteeris Poznańi Lechis 1995. aasta aprillis. 1998 läks ta üle Wronki Amicasse. 2004–2006 mängis ta 1. FC Nürnbergis, pärast seda jälle Lechis.
Ta on Poola karikavõistlused võitnud viis korda: 1998–2000, 2004 ja 2009. 2009 võitis ta ka Poola superkarika. Meistriks ta tulnud ei ole, parim tulemus on 2009 saadud pronksmedal.
Koondisekarjäär.
Poola koondise peatreener Paweł Janas valis Bosacki meeskonda 2006. aasta maailmameistrivõistlustel Saksamaal, kui FK Moskvas mängiv Damian Gorawski ei saanud meeskonnaga liituda, sest arstid avastasid tal süveneva astma.
Bosacki debüteeris Poola rahvuskoondises 10. veebruaril 2002, kui mängiti Fääri saarte meeskonnaga. Ta on 27. märtsi 2010 seisuga mänginud koondises 20 korda ja löönud 2 väravat. Mõlemad väravad lõi ta 2006. aasta MM-i alagrupi viimases mängus Costa Rica meeskonnaga. Mäng lõppes 2:1 Poola kasuks ja Bosacki tunnistati kohtumise parimaks mängijaks. Rohkem väravaid Poola koondis MM-il ei löönudki ning langes 1 võidu ja 2 kaotusega alagrupist välja.
Isiklikku.
Bartosz Bosacki on 189 cm pikk.
Õendus

Õendus on tervishoiu valdkonda kuuluv iseseisev kutseala ja teadusharu (õendusteadus), mille ülesandeks on aidata inimest, nii haiget kui ka tervet, tema tervise kaitsmisel ja taastamisel ning haiguste preventsioonil. Tugineb meeskonnatööle.
Ajalugu.
Keskajal tekkisid õenduse põhialused. Hooldus oli meditsiinist eraldi. Tol ajal hoolitseti haigete eest kloostrites.
Tänapäevase õenduse sünniks loetakse 1820. aastat. Esimese tänapäeva meditsiiniõdede kooli ja instituudi asutas 1860. aastal Florence Nightingale.
Eestis on termin "õendus" kasutusel aastast 1996.
Õendusharidus Eestis.
Tänapäeval toimub Eestis õdede koolitus vastavalt Euroopa Liidu programmidele ja normidele. Eestis on võimalik saada magistrikraad õenduses ning 2005. aastast spetsialiseeruda ehk saada õde-spetsialistiks. Õed, kes on saanud hariduse vanade programmide järgi, võivad saada täiendkoolitust ja omandada õendusliku kõrghariduse.
Õppides õendust Tartu või Tallinna Tervishoiu kõrgkoolis saab koolilõpetanu bakalaureusekraadi. Antud õppekava vastab EU direktiividele ning seetõttu on võimalik bakalaureuse kraadi saanud õel töötada ka väljaspool Eestit.
Õe põhiõppe järgselt on võimalus saada eriõeks. Selleks tuleb astuda magistriõppesse, kus on võimalus valida 4 eriala vahel: terviseõendus, kliiniline õendus, intensiivõendus ja vaimse tervise õendus. Tartu Ülikoolis on võimalik edasi õppida ka õendusjuhiks.
Õdede tegevus Eestis.
Õenduse kutseala arendamisega tegeleb Eesti Õdede Liit.
Kivi veereb

"Kivi veereb" on ansambli Ruja album. See salvestati ning ilmus LP-na 1987. aastal plaadifirma Melodija väljaandel katalooginumbriga C60-26417-005.
Albumil on silmatorkav ümbris, mille tõttu ta on välismaa kollektsionääride seas hinnatud.
Laulu "Valgusemaastikud" hilisematel kogumikel ei ole.
9. aprillil 2005 oli eetris seda albumit tutvustav Margus Kiisi saade Klassikaraadio saatesarjast "Ideaalmaailmad". Lugusid kommenteeris Igor Garšnek. Saadet korrati 20. augustil 2006.
101

101. aasta
Sajandid: 1. sajand - 2. sajand - 3. sajand
Aastakümned: 50. aastad 60. aastad 70. aastad 80. aastad 90. aastad - 100. aastad - 110. aastad 120. aastad 130. aastad 140. aastad 150. aastad
Aastad: 96 97 98 99 100 - 101 - 102 103 104 105 106
102

102. aasta
Sajandid: 1. sajand - 2. sajand - 3. sajand
Aastakümned: 50. aastad 60. aastad 70. aastad 80. aastad 90. aastad - 100. aastad - 110. aastad 120. aastad 130. aastad 140. aastad 150. aastad
Aastad: 97 98 99 100 101 - 102 - 103 104 105 106 107
103

103. aasta
Sajandid: 1. sajand - 2. sajand - 3. sajand
Aastakümned: 50. aastad 60. aastad 70. aastad 80. aastad 90. aastad - 100. aastad - 110. aastad 120. aastad 130. aastad 140. aastad 150. aastad
Aastad: 98 99 100 101 102 - 103 - 104 105 106 107 108
Friedrich Simon

Friedrich Simon (1. veebruar 1866 – 8. september 1937) oli aastail 1893–1935 Tartu Ülikooli peahoone uksehoidja, oma eluajal Tartus tuntuim ülikooli teenistuses seisnud isik.
Tšetšeeni Vabariigi riigipeade loend

Tšetšeeni Vabariigi presidentide loend loetleb Venemaa Tšetšeenia riigipead alates 1999.
aastast.
Erymanthose metssiga

Erymanthose metssiga oli vanakreeka mütoloogias kult, kelle kinnipüüdmine oli Heraklese neljas vägitegu (Antiigileksikoni järgi viies).
Keegi jumalatest laskis Erymanthose kuldi maa peale, et ta surmaks Aphrodite armukese Adonise. Kes seda täpselt tegi, on selgitamata; nimetatud on Apollonit, Artemist ja Hephaistost. Kult tappis Adonise oma kihvadega ja jäi elama Arkaadiasse Erymanthose mäe kanti. Erinevalt eelmistest loomadest, kellega Herakles võitlema pidi, ei kaevanud kohalikud elanikud eriti kuldi üle.
Enne metsseaga võitlemist läks Herakles Pholose juurde nõu küsima ja seal tekkinud joomingu käigus tappis oma mürginooltega kentaurid.
Herakles kihutas kuldi sügavasse lumme, milles loom ei saanud liikuda. Seda nõu ei andnud talle Athena nagu eelmistes vägitöödes, vaid kentaur Cheiron. Herakles tõstis sea õlgadele ja viis elusana Erysichtonile näha. Too käskis looma vabaks lasta, ent pärast seda pole Erymanthose kuldist enam kuulda olnud.
Lerna järv

Lerna järv oli järv, mis paiknes Argolises tänapäeva Myloi valla maa-alal. Vald asub Peloponnesose idakaldal Argolída lahe ääres ja tema keskus asub tänapäeval 6 kilomeetrit maakonnakeskusest Argosest lõunas.
Lerna oli mageveelaguun, mida eraldasid Egeuse merest luited. Pronksiajal oli tema läbimõõt 4–7 kilomeetrit. Lerna järv oli veel Athenaiose ajal tuntud puhta ja maitsva vee poolest.
Vanakreeka mütoloogia järgi elas järve ääres Lerna hüdra, kelle tapmine oli üks Heraklese vägitöödest. Räägitakse ka, et hüdra valvanud sissepääsu allmaailma, ent pärast hüdra tapmist ei saanud Lerna kuulsaks kohana, kust allmaailma pääseb. Plutarchose sõnul ohverdanud kohalikud elanikud allmaailmale lambaid, visates neid järve, et nad upuksid.
Pausanias kirjutab, et Nero olevat soovinud mõõta järve sügavust ja löönud kokku mitme staadioni pikkuse lati, millega ta aga polevat põhja küündinud, nagu ka keegi teine polevat järve sügavust mõõta suutnud. Samuti kirjutab ta, et keegi polevat veel suutnud üle järve ujuda, vaid kõik, kes seda on proovinud, olevat vee alla tõmmatud ja ära uppunud.
Aegamööda kandus järve setteid, mis muutsid järve sooks. Seda soodustas metsade maharaiumisega kaasnev erosioon. Soostuvas järves sigisid massiliselt malaaria ja teiste haiguste tekitajad, mistõttu Strabon nimetas seda kanti haiguste Lernaks.
Lerna hüdra legendis võib kajastuda lernalaste võitlus järve kuivendamise eest. Legendis tapab hüdra mürgine hingus kõik läheduses elava.
Lõplikult kuivendati Lerna järv 19. sajandil.
AC Milan

Associazione Calcio Milan (lühemalt AC Milan või ka lihtsalt Milan) on Itaalias Milanos asuv jalgpalliklubi.
AC Milan loodi 16. detsembril 1899 briti Alfred Edwardsi eestvedamisel. Algne nimi oli Milan Cricket and Football Club. 1919. aastal sai klubi nimeks Milan Football Club, millest 1939. aastal sai fašistliku režiimi survel itaaliapärane Associazione Calcio Milano. Pärast sõda loobuti kirjapildist Milano, kuid Associazione Calcio säilis. Järjepidevust hinnates on klubi hoidnud nimes ingliskeelset kirjapilti "Milan" itaaliakeelse "Milano" asemel. Edwards valis ka klubi võistlusvormi värvid, mida kasutatakse siiani: punase, et tema sõnul vastaseid hirmutada, ja musta, et kutsuda appi saatanat.
Klubi kodustaadion on 80 018 istekohaga Giuseppe Meazza. See on ka Milano teise suurklubi Milano Inter kodustaadion. Kuna Meazza oli Interi mängija, siis nimetavad AC Milani poolehoidjad staadioni San Siroks.
Aastatel 1986–2004 ja 2006–2008 oli klubi esimees Silvio Berlusconi.
AC Milan on võitnud seitsmel korral Euroopa karika või UEFA Meistrite Liiga ning neljal korral kaotanud finaalis. Sellega on ta Madridi Reali järel Euroopa teine klubi. Kontinentidevahelise karika võitis AC Milan kolmel korral. 2007. aastal tuldi jalgpalliklubide maailmameistriks.
Klubi on võitnud 19 korda Itaalia Serie A, millega ta jagab teist kohta teise Milano klubi, Interiga. Esikohal on Torino Juventus, kes on meistriks tulnud 36 korda. Itaalia karika on klubi võitnud viiel korral ja Itaalia superkarika seitsmel korral. Itaalia superkarika võitude arvult on Milan Juventuse järel paremuselt teine klubi.
Praegune meeskond.
"Seisuga 3. veebruar 2023"
Kohtumised Eesti klubidega.
29. augustil 1998 pidas Milan Sitsiilias sõpruskohtumise FC Floraga (2:1), mille ajakiri Sporditäht paigutas selle aasta tähelepanuväärsemate spordisündmuste edetabelis teisele kohale, nimetades seda "Eesti jalgpalliajaloos seni ainulaadseks sündmuseks".
SRK suvine kokkutulek

SRK suvine kokkutulek on vanalestaadiuslaste Soome Rahuühenduste Keskühingu iga-aastane neli päeva kestev suvepidu Soomes. Esimene suvine kokkutulek organiseeriti 1906. aastal Oulus. Tänapäeval osaleb kokkutulekutel igal aastal umbes 60 000 – 70 000 inimest. Enamik osalejatest on lapsed ja noored.
Kokkutulek on kõigile avatud üritus. Suvise kokkutuleku kava koosneb jutlustest, kirikulauludest ja Siioni lauludest. Jutlused tõlgitakse viide keelde ja viipekeelde.
Kokkutulekul on igal aastal oma moto, mis valitakse Piiblist. 2007. aastal Valkeala vallas korraldatud kokkutuleku teemaks oli valitud piiblilause "Jumala riik on teie seas".
Suvise kokkutuleku ajalugu ja vallad.
Suvise kokkutuleku toimumiskohad on kindlaks määratud kuni 2025. aastani, kui kokkutulek peetakse Ruuki vallas.
Kokkutulekud aastati.
1936. aasta kokkutulek lükati edasi 7.–9. päeva ajani parlamendivalimise tõttu. 1922. aasta kokkutulek Viiburi vallas ja 1951. kokkutulek Rovaniemi vallas peeti enne jaanipäeva. Esmaspäev sai püsivaks kokkutulekupäevaks aastal 1966.
Kokkutuleku tunnusobjektid.
Suvise kokkutuleku kõige selgemad tunnusobjektid on "kokkutulekutelk", "piduvärav" ja "lipurivi". Enne mobiiltelefonide üldiseks muutumist oli mitu meetrit pikk teadetetahvel selgelt nähtav tunnusobjekt.
Kokkutulekutelk ehk suurtelk on 80 meetrit pikk ja 35 meetrit lai. Telgis on istekohad 4200 inimesele. Enne kui telk oli kasutusel, peeti suviseid kokkutulekuid kirikutes ja teistes avalikes kogunemiskohtades. Kokkutulekutelk oli esimest korda kasutusel 1938. aastal Kajaanis. Suvisel kokkutulekul Oripääs 2009. aastal võeti kasutusele neljas suvise kokkutuleku telk.
Piduvärav kujutab kokkutuleku motot, mis valitakse Piiblist. Moto on ka kirjutatud värava peale. Esimest korda ehitati värav 1949. aastal Haapajärvi vallas, kus motoks oli "Sa oled hästi teinud, et sa tulid" (sm "Sinä teit hyvin kun tulit").
Lipurivis on praegu kuusteist lippu, kuna alguses, 1932. aastal Iisalmi vallas kasutati peale Soome lipu ainult Rootsi, Norra ja Ameerika Ühendriikide lippu. Lipud on prantsuse tähestiku järjestuses. Kui Soome tegutseb Euroopa liidu eesistujana, on lipurivis ka Euroopa Liidu lipp. Jämijärvi kokkutulekul 1991. aastal võis kurioosumina näha, et tegelikult ateistlike Nõukogude lipp lehvis lippude hulgas. Pyhäjoki kokkutulekul lehvis 19 lippu, millest uusimad olid Senegali ja Ecuadori lipp. Lipud kujutavad neid riike, kus SRK korraldab reeglipäraseid kokkutulekuid.
Raadio- ja kõlarimast on suurtelgi juures. Mast on 24 meetrit kõrge, aga koos piksevardaga on selle pikkus 30 meetrit. Mast koosneb neljast kuuemeetrisest elemendist. See kannab häält üle raadiosagedustele kuue saateantenni kaudu. Mastil on ka 20 suurt kõlarit, mille abil hääl kõlab üle kokkutulekualale. Esimene suvise kokkutuleku raadioülekanne toimus Kemis 1939. aastal.
Suvised kokkutulekud väljaspool Soomet.
Lisaks Soomele korraldatakse samasuguseid suviseid kokkutulekuid teistes riikides, näiteks Põhja-Ameerikas, Rootsis, Venemaal ja Eestis. Need pole nii suured kui Soomes korraldatud, aga kava on sama – jutlused ja laulud.
Shunsuke Nakamura

Shunsuke Nakamura (中村 俊輔 "Nakamura Shunsuke", sündinud 24. juunil 1978 Yokohamas) on Jaapani jalgpallur, kes mängib poolkaitsjana Jaapani kõrgliiga (J1 League) klubis Júbilo Iwata.
Karjäär.
Nakamura alustas jalgpalli mängimist 5-aastaselt. 12-aastaselt liitus ta Nissan FC noorte koondisega. 1997. aastal tõusis ta esindusklubi Jaapani liigas J1 League ("Nippon Puro Sakkā Rīgu" või "J Rīgu") Yokohama F. Marinosi koosseisu. 1999. aastal valiti ta liiga tähtede koondisse ja aasta hiljem liiga parimaks mängijaks. 2002. aastal siirdus ta Itaaliasse Serie A klubisse Reggina Calcio 3,5 miljoni USA dollari suuruse lepingusumma alusel. Nakamura mängis Regginas 3 hooaega. 25. juunil 2005 siirdus ta 2,5 miljoni naelsterlingi eest Celticusse. Esimesel hooajal Šotimaal mängis Nakamura 32 mängu ja lõi 6 väravat. Celtic tuli Šotimaa meistriks ja võitis ka karika. 2009–2010 mängis ta La Liga klubis Espanyol. 2010. aasta veebruaris läks ta oma kodumaale Yokohama F. Marinosi klubisse. 2013. aastal sai ta esimeseks mängijaks Jaapani kõrgliiga ajaloos, kes on teist korda valitud liiga parimaks mängijaks.
1996. aastal osales ta Aasia noorte meistrivõistlustel. Järgmisel aastal mängis ta noorte maailmameistrivõistlustel. 2000. aastal oli ta kaasas Sydney olümpiamängudel.
Nakamura debüteeris Jaapani rahvuskoondises 15. veebruaril 1998, kui mängiti Austraaliaga. Ta kuulus koondisse 2000. aastal, kui Jaapan võitis Aasia meistrivõistlused, kuid jäi välja 2002. aasta maailmameistrivõistluste koondisest. Kui Zico tuli pärast MM-i rahvuskoondise peatreeneriks, arvati Nakamura jälle koondisse. Ta valiti 2004. aasta Aasia meistrivõistluste väärtuslikemaks mängijaks, kui Jaapan tuli Aasia meistriks. Ta oli ka 2003. ja 2005. aastal Konföderatsiooni karikale mänginud meeskonnas ning kuulus koondisse 2010. ja 2010. aasta maailmameistrivõistlustel.
Nakamura mängis aastatel 2000–2010 koondises 98 korda ja lõi 24 väravat.
Isiklikku.
Shunsuke Nakamura on 178 cm pikk.
Joe Cole

Joe Cole (õieti Joseph John Cole; sündis 8. novembril 1981 Londonis) on Inglismaa jalgpallikoondise endine poolkaitsja.
Cole on West Ham Unitedi kasvandik. Juba väga noorelt pälvis tähelepanu, kui lõi Inglismaa noortekoondises Hispaania vastu 7 väravat inglaste 8-st. Ta mängis sarnases stiilis nagu tollane inglaste täht Paul Gascoigne ja talle ennustati suurt kuulsust.
Cole debüteeris West Hami esinduskoosseisus 17-aastaselt. 21-aastaselt sai ta klubi kapteniks; samal aastal kukkus West Ham Premier League'ist välja.
2003. aastal siirdus Cole 6,6 miljoni naelsterlingi eest Chelseasse. Esialgu, Claudio Ranieri käe all, oli Cole'il raskusi põhikoondisse pääsemisega. Kui Chelsea peatreeneriks sai José Mourinhost, sai Cole koha põhirivistuses. Hooajal 2004–2005 lõi ta 10 väravat, tuli Inglismaa meistriks ja võitis liiga karika. 
Chelseas mängis ta kuni 2010. aasta juunini. 2010. aasta kolis Cole Liverpooli. Järgmisel suvel anti poolkaitsja laenuks Prantsusmaa Ligue 1 klubile Lille OSC.
Cole debüteeris Inglismaa rahvuskoondises 25. mail 2001 mängus Mehhiko vastu. Ta kuulus 2002. aasta jalgpalli maailmameistrivõistluste ja 2004. aasta Euroopa meistrivõistlustel meeskonda, kuid ei pääsenud kummalgi platsile. Cole osales ka 2006. aasta maailmameistrivõistlustel Saksamaal. Seal mängis ta ühes mängus, alagrupi avamängus Paraguay vastu. 13. juuni 2009 seisuga on ta koondises mänginud 53 korda ja löönud 10 väravat. Oma avavärava Inglismaa meeskonnas lõi ta 3. juunil 2003 sõprusmatšis Serbia ja Montenegro vastu. Matš lõppes 2:1 ja Cole lõi viimase, võiduvärava.
6. juunil 2007 lõi Cole avavärava ka Tallinnas EM-valikmängus Eesti jalgpallikoondisega. Kohtumise võitis Inglismaa 3:0.
Cole on tulnud Inglismaa meistriks 2005., 2006. ja 2010. aastal ning meistrivõistlustel teisele kohale 2004., 2007. ja 2008. aastal. Inglismaa karikavõistlused jalgpallis võitis ta Chelsea meeskonnaga 2007 ja 2008. Liiga karikafinaali võitis ta 2005 ja 2010 ning karikasarjas teiseks tuli ta 2008.
2008. aastal valiti ta Chelsea aasta mängijaks.
Isiklikku.
Joe Cole on 175 cm pikk.
Cole abiellus 20. juunil 2009 personaaltreener Carly Zuckeriga.
104

104. aasta
Sajandid: 1. sajand - 2. sajand - 3. sajand
Aastakümned: 50. aastad 60. aastad 70. aastad 80. aastad 90. aastad - 100. aastad - 110. aastad 120. aastad 130. aastad 140. aastad 150. aastad
Aastad: 99 100 101 102 103 - 104 - 105 106 107 108 109
106

106. aasta
Sajandid: 1. sajand - 2. sajand - 3. sajand
Aastakümned: 50. aastad 60. aastad 70. aastad 80. aastad 90. aastad - 100. aastad - 110. aastad 120. aastad 130. aastad 140. aastad 150. aastad
Aastad: 101 102 103 104 105 - 106 - 107 108 109 110 111
Hof

Hof on kreisivaba linn Saksamaal Baieri liidumaal Ülem-Frangimaal. Asub Saale kaldal. 
Hof oli tuntud kui õllepruulijate linn. Seal on asunud kuni 12 iseseisvat pruulikoda. Linnas on ka arenenud tekstiilitööstus.
Ajalugu.
Hof tekkis 1080. aasta paiku Rekkenze nimelise külana. Asulat on kirjasõnas esmamainitud 1214. aastal. Linnaõigused saadi 1319. aastal.
Linn langes 1792 preislaste kätte ja 1806 läks see prantslaste võimu alla. 1810. aastast kuulus Hof Baieri kuningriigi koosseisu. 1823. aastal hävis linn peaaegu täielikult tules.
Brent Sancho

Brent Sancho (sündinud 13. märtsil 1977 Port of Spainis) on Trinidadi ja Tobago jalgpallikoondise endine kaitsja.
Sancho õppis St. Johni Ülikoolis New Yorgis. Ta mängis pikka aega USA-s, enne kui siirdus Šotimaale Dundee FC-sse 2003–2004 hooajaks. Eduka hooaja järel läks ta Gillinghami. Sancho tõusis kiiresti fännide lemmikuks, kui tema abiga sai meeskond 6 võitu järjest. Ta valiti Trinidadi ja Tobago koondvõistkonda 2006. aasta maailmameistrivõistlustele, mis toimusid Saksamaal.
Ta lõpetas jalgpallurikarjääri Trinidadi ja Tobago klubis North East Stars 2010. aastal.
Sancho debüteeris Trinidadi ja Tobago rahvuskoondises 12. oktoobril 1999 Panama vastu. Ta mängis koondvõistkonnas aastatel 1999–2006 43 mängus.
2006. aasta MM-i kolmandas ehk viimases alagrupimängus Paraguay vastu lõi ta kaotusseisus omavärava. Mängu võitis Paraguay 2:0. Trinidad ja Tobago kaheksandikfinaali ei jõudnud.
Isiklikku.
Brent Sancho on 185 cm pikk ja kaalub 84 kg.
Trinidadi ja Tobago jalgpallikoondis

Trinidadi ja Tobago jalgpallikoondis on Trinidadi ja Tobago rahvuskoondis jalgpallis.
Kuulsamad mängijad.
Dwight Yorke, Kenwyne Jones
Raúl González Blanco

Raúl González Blanco (tuntud ka kui Raúl; sündinud 27. juunil 1977 Madridis) on endine Hispaania jalgpallur, ründaja.
Raúl on Hispaania jalgpallikoondise paremuselt teine väravakütt läbi aegade. Ta mängis aastatel 1994–2010 Madridi Realis, kuid juuniorina mängis ka rivaalklubis Madridi Atlético. 
Raúl mängis esimese mängu Hispaania jalgpallikoondises 9. oktoobril 1996 Tšehhi meeskonna vastu. Kui Fernando Hierro 2002. aastal lõpetas, sai Raúlist nii riigi jalgpallikoondise kui ka Madridi Reali kapten.
4. märtsil 2006 täitus Raúlil 400 kohtumist Hispaania La Ligas. Hispaania kõrgliigas osales ta kokku 540 mängus ja lõi ta 228 väravat. Ta on läbi aegade enim liigamänge ja üldse enim mänge Madridi Real särgis pidanud mängija. Ta võitis Realiga kuus korda La Liga (1994–95, 1996–97, 2000–01, 2002–03, 2006–07, 2007–08) ja kolm korda UEFA Meistrite liiga.
Kuna Raul ei saanud viimastel aastatel piisavalt mänguaega Madridi Realis ning klubi uus treener Jose Mourinho ei tahtnud legendaarset jalgpallurit vahetuspingil hoida, läks Raul Saksamaa Bundesligale esinema Schalke 04 meeskonnas. Seal mängis ta põhikoosseisus ründajana koos Klaas-Jan Huntelaariga.
2006. aastal lõpetas ta koondisekarjääri. Hispaania jalgpallikoondises mängis ta 102 korda ja lõi 44 väravat.
Jalgpallurikarjääri lõpetas ta 2015. aastal USA-s New York Cosmoses.
Isiklikku.
Raúl on 180 cm pikk.
Ghana jalgpallikoondis

Ghana jalgpallikoondis on Ghana rahvuskoondis jalgpallis.
Ghana jalgpallikoondis on kolm korda osalenud maailmameistrivõistluste finaalturniiridel (FIFA MM 2006, MM 2010 ja MM 2022)
Koosseis.
Ghana jalgpallikoondis 2019. aasta Aafrika rahvaste karikavõistlustel.
Endised peatreenerid.
Milovan Rajevac